**Pápakörnyéki Önkormányzatok**

**Feladatellátó Társulás**

**Elnökétől**

**8564 Ugod, Kossuth u. 32.**

**Feladatellátó Társulás**

**Tag Önkormányzatok**

**polgármesterei**

**részére**

**Székhelyükön**

**Tisztelet Polgármester Asszony/Úr!**

**Ugod Község Önkormányzata a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról megalkotta rendeletét, ami 9/2020. (X. 14.) számon került kihirdetésre.**

**A Társulási Tanács által elfogadott, a Tag Önkormányzatok által véleményezett rendelet ugyanakkor még nem tartalmazhatta a 2021. január 1-től a szociális ellátásban bekövetkező illetékességi változásokat.**

**Az ezekre vonatkozó módosítást jelen előterjesztés mellékletében szereplő rendelet-tervezet tartalmazza.**

A Pápakörnyéki Önkormányzatok Feladatellátó Társulás Társulási Tanács elnöke (a helyette eljáró elnökhelyettes) 2020. november 17-én 21/2020 (XI. 17.) határozatával elfogadta a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló rendelet-tervezetet.

**Pápakörnyéki Önkormányzatok Feladatellátó Társulás**

**Társulási Tanács**

**21/2020. (XI. 17.) határozata**

A Pápakörnyéki Önkormányzatok Feladatellátó Társulás elnöke a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbi határozatot hozta:

1. A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló Ugod Község Önkormányzat Képviselő-testülete 9/2020. (X. 14.) önkormányzati rendelet módosítására vonatkozó rendelet-tervezet (határozat 1. melléklete) az előterjesztés szerint jóváhagyja.

2. A Társulási Tanács felkéri a munkaszervezeti feladatokat ellátó jegyzőt, hogy a rendelet- tervezetet a társulásban részt vevő önkormányzatok részére a hozzájárulásuk megkérése végett küldje meg, azt követően gondoskodjon a rendelet megalkotása miatt Ugod Község Önkormányzata részére történő előterjesztéséről.

Határidő: azonnal

Felelős: Elnök

1. **melléklet**

**Ugod Község Önkormányzat Képviselő-testületének**

**/2020.(…...) önkormányzati rendelete**

**a Pápakörnyéki Önkormányzatok Feladatellátó Társulása által fenntartott**

**a személyes gondoskodást nyújtó szociális és gyermekjóléti ellátásokról**

**és a fizetendő térítési díjakról szóló 9/2020. (X. 14.**

**önkormányzati rendelet módosításáról**

Ugod Község Önkormányzatának polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a szociális igazgatásról és szociális ellátásokról szóló 1993. évi III. törvény 92.§ (1)-(2) bekezdésében, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény 29.§ (1)-(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a társulásban részt vevő önkormányzatok véleményének a kikérésével a következőket rendeli el:

1.§ § Ugod Község Önkormányzatának Képviselő-testülete a Pápakörnyéki Önkormányzatok Feladatellátó Társulása által fenntartott, a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló 9/2020. (X. 14.) önkormányzati rendelete 1. § helyébe a következő rendelkezés lép:

**„1.§**  
(1) A rendelet hatálya kiterjed azokra a magyar állampolgárokra, bevándoroltakra és letelepedettekre, hontalanokra, a magyar hatóságok által menekültként vagy oltalmazottként elismert személyekre, akik a Pápakörnyéki Önkormányzatok Feladatellátó Társulása (továbbiakban: Társulás) közigazgatási területén:

a.) bejelentett lakó- vagy tartózkodási hellyel rendelkeznek, tartózkodási hely esetén, ha életvitelszerűen ott laknak,

b.) hajléktalanként a városban élnek, és a kérelem benyújtásakor nincs bejelentett lakó- vagy tartózkodási helyük - kivéve a hajléktalan szálló.

(2) A rendelet hatálya a házi segítségnyújtás feladatellátás vonatkozásában kiterjed:

Bakonyjákó, Bakonypölöske, Bakonyság, Bakonyszentiván, Bakonytamási, Békás, Dáka, Döbrönte, Farkasgyepű, Ganna, Gic, Kup, Lovászpatona, Magyargencs, Mezőlak, Nagydém, Nagygyimót, Nagytevel Nemesgörzsöny, Németbánya, Nóráp, Nyárád, Pápadereske, Pápakovácsi, Pápasalamon, Pápateszér, Takácsi, Ugod, Vanyola, Vaszar, Vinár települések közigazgatási területe.

(3) A rendelet hatálya a család és gyermekjóléti szolgáltatások feladatellátás vonatkozásában kiterjed:

Adásztevel, Bakonyjákó, Bakonykoppány, Bakonypölöske, Bakonyság, Bakonyszentiván, Bakonyszücs, Béb, Békás, Dáka, Döbrönte, Ganna, Gecse, Gic, Homokbödöge, Kemeneshőgyész, Kemenesszentpéter, Kup, Lovászpatona, Magyargencs, Mezőlak, Nagyacsád, Nagytevel, Nemesgörzsöny, Németbánya, Nóráp, Nyárád, Pápadereske, Pápakovácsi, Pápasalamon, Pápateszér, Takácsi, Ugod, Vanyola, Vaszar települések közigazgatási területe.

**2.§**

(1) E rendelet kihirdetését követő nap lép hatályba, rendelkezéseit 2021. január 1-től kell alkalmazni.

Vörös Tibor Horváth Mária

polgármester jegyző

A rendelet kihirdetve: 2020. ….-án

Ugod, 2020…….

Horváth Mária

jegyző

A Társulási Tanács által jóváhagyott intézményi térítési díjról a Társulási Megállapodás szerint Ugod Község Önkormányzat Képviselő-testülete alkot rendeletet.

A jogalkotásról szóló 2010. évi CXXX. törvény 5. § (1a) bekezdése alapján:

„Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt vagy ennek hiányában a társulás székhelye szerinti helyi önkormányzat képviselő-testülete jogosult. A rendelet megalkotásához a társulásban résztvevő helyi önkormányzat képviselőtestületének hozzájárulása szükséges.”

Fentiek alapján a rendelet megalkotása előtt szükséges (**amennyiben nincs polgármesteri** **hatáskörébe utalva**) a társulásban résztvevő önkormányzatok képviselő-testületeinek a véleményét kikérni a rendelet megalkotása kapcsán.

Az ismertetett jogszabályi kötelezettség alapján **kérem, szíveskedjék az alábbi határozati javaslatot a Képviselő-testület hatáskörét gyakorló polgármesterként elfogadni.**

**….Község Önkormányzat Képviselő-testületének**

**/2020. (…..) határozata**

…..Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján

a Pápakörnyéki Önkormányzatok Feladatellátó Társulás Társulási Tanácsa 21//2020. (XI. 17.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

Határidő: Folyamatos

Felelős: Polgármester

Amennyiben a **polgármesternek** az önkormányzat szervezeti és működési szabályzata alapján **átruházott hatáskörben van véleményezési jogköre** a rendelet megalkotása kapcsán, **kérem, hogy az alábbi tartalmú nyilatkozatot szíveskedjék megküldeni.**

….Község Polgármestere a Pápakörnyéki Önkormányzatok Feladatellátó Társulás Társulási Tanácsa 21/2020. (XI. 17) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

**Tisztelettel kérem az Önkormányzatok Polgármestereit, hogy a véleményeket 2020. december 10-ig szíveskedjék a Társulás részére megküldeni, annak érdekében, hogy Ugod Község Önkormányzat Képviselő-testülete a rendeletalkotási kötelezettségének határidőre eleget tudjon tenni.**

Ugod, 2020. 11. 17.

**Üdvözlettel:**

**Vörös Tibor**

**elnök**

**megbízásából**

**Pajak Károly**

**elnökhelyettes**